polyglot-tagger/wikipedia-language-snippets-filtered huggingface dataset:
ඝට්ටණය සිදුවන කේන්ද්‍රයේ සිට කිලෝමීටර 800 ක පමණ අරයක් ඇති ප්‍රදේශයෙ උශ්ණත්ව සැනෙකින් ඉහල යනවා සෙන්ටිග්‍රේඩ් අංශක 600 ට පමණ. මේ අරය තුල සිටින ජීවීන්ගෙ සිරුරු තුල ජලය වාශ්ප වෙනවා. සියළු ගහ කොල ආදියේ සියළු ජලය සැනෙකින් වාශ්ප වී යනවා. මේ ආලෝක සහ උශ්ණත්ව ප්‍රහාරය තමයි විනාශකාරී රැලි වල පලමුවැන්න.
ඝට්ටනය නිසා පෘථෘවි කබොල හරහා ගමන් කරන බලය භූ තැටි දෙදරවීමට සමත්. මේ භූ තැටි හරහා ගමන් කරන භූ කම්පන තරංග හේතුවෙන් භූ තැටිවල නව පැලීම් නිර්මාණය වෙනවා. මේ පැලීම් තුලින් පෘථිවි කබොලට යටින් වූ මැග්මා මතුපිටට පැමිණෙනවා. මේ සත්වන විනාශකාරී රැල්ල.
ඝට්ටණය නිසා හටගත් ස්පන්දන තරංගය ශබ්දයේ වේගයටත් වඩා වේගයෙන් අවකාශය තුලින් ගමන් කරනවා. මේ ස්පන්දන තරංගයට හසුවන ජීවින් වෙතොත් තරංගය ගැටෙන ප්‍රවේගය මත ජීවීන්ගෙ සිරුරෙන් සම ගැලවී යාමට තරම් ප්‍රබලයි. මේ ස්පන්දනය අපිකේන්ද්‍රයේ සිට වෘත්තාකාරව විහිද යනවා. මේ සිව්වන විනාශකාරී රැල්ල.
දැන් උල්කාපාත කතාව සෑහෙන ප්‍රසිද්ධ වුනාට මේ සිද්ධිය හරියටම මොකද්ද සහ වුනේ කොහොමද කියන එක ගැන ගැටලු තියෙන්න පුළුවන්. සමහර අයට තියෙන ප්‍රශ්නයක් තමා එක් තැනකට ගැටෙන උල්කාවකින් කොහොමද සමස්ථ පෘථිවියේ ජීවයටම බලපෑම් කරන්නෙ කියන එක. මේ සටහන ඒක ටිකක් සරල කරලා පැහැදිලි කිරීමක්.
ඝට්ටණය ඉතාමත් විනාශකාරියි. මේ බලය හේතුවෙන් මහද්වීපික තටකයේ වු අවසාධිත පාෂාණ විනාශ වී ගොස් පතුලට ඇද වැටෙනවා. මේ හේතුවෙන් සාගර ජලය උස් පහත් වීමකට ලක් වෙනවා. මෙහි ප්‍රතිඵලය වෙන්නෙ මෙගාසුනාමි රළ ඇතිවීම. කිලෝමීටර ගනන් උස රළ වෙරළ තීරයට කඩා වදිනවා. මේ සයවන විනාශකාරී රැල්ල.
පෘථෘවිය මත ජීවය බිහිවු දා ඉඳන් මේ වෙනකන් මහා නශ්ඨවීම් සිදුවීම් පහක් සිදුවෙලා තියෙන බව පෙර ලියපු සටහන් ෆලෝ කරානන් දකින්න ඇති. මේ නශ්ඨවීම් සිද්ධි අතරින් සෑහෙන ප්‍රසිද්ධම සිදුවීම තමයි ඩයි⁣නෝසරයන් මිහිමතින් අතුගා දැමීමට හේතුපාදක වූ ක්‍රිටසියස් නශ්ඨ වීම. මට පිස්සු
1945 අගෝස්තු 9 ජපානයේ නාගසාකිවලට හෙලු ෆැට් මෑන් න්‍යෂ්ටික අවියේ පිපුරුම් බලය කිලෝටොන් 20. චික්සුලුබ් ආවාටය බිහිකරපු ඇස්ටරොයිඩ පිපුරුම් බලය මෙගාටොන් මිලියන 100 ක් පමණ. (සාමාන්‍යයෙන් දල අදහසක් ගන්න පුළුවන් මේ ගනන් වලින් පිපුරුමෙ ප්‍රමාණය ගැන)
මේ තමයි ඉමිඩියට් ඉම්පැක්ට්ස්. අපිකේන්ද්‍රය ආසන්නයෙ වූ ඇලමොසෝරයන් ඇතුලු තවත් වි⁣ශේෂ ගනනාවක් මේ වන විට විනාශ වී අවසන්. අපිකේන්ද්‍රයෙන් පිටත ජීවීන් බහුතරය දැඩි උෂ්ණත්වය, විශ වායුන්, සුනාමි, භුමිකම්පා, ගිණිකඳු ආදියෙන් විනාශව ගොස් අවසන්.
ආවාටයේ හැඩය, ගැඹුර වගේ දේවල් නීර්ණය කරාම ඇස්ටරොයිඩයේ පරාවක්‍රය ගැන කීමට පුළුවන්. ඒ අනුව පෘථිවි පෘශ්ඨයට අංශක 30 ආනතියකින් දකුණේ සිට උතුරු දිශානතව තමයි ඇස්ටරොයිඩය ගැටෙන්නෙ. එතකො⁣ට සමස්ථ ඝට්ටනයේම විනාශකාරී බලය දිශාගත වෙන්නෙ උතුරු දිශාවට.
ඇස්ටරොයිඩය කොහෙන් ආපු එකක්ද කියන මතය ගැන සංවාදයේදි එලියට එන කරුණු තමයි අඟහරු සහ බ්‍රහස්පති ග්‍රහයන් අතර තියෙන උල්කා පටියෙන් ඉවතට විස්ථාපනය වන උල්කාවක් බව. සාමාන්‍යයෙන් මේකෙ විශ්කම්භය කිලෝමිටර් 10 පමණ විශාලත්වයක් ඇති උල්කාවක්.
ක්ශුද්‍ර දුහුවිලි අංශු ඉහලට නැගීම නිසා දුහුවිලි වලාවක් හටගන්නවා. මේ දුහුවිලි අංශු ඉහල ස්ථරවලදි ඇති කරන ඝර්ෂණය හේතුවෙන් මේ දුහුවිලි වලාවෙ උශ්ණත්වය ඉතා සීග්‍රයෙන් ඉහල යනවා. මේකට කියනවා ඉජෙක්ටර් ක්ලවුඩ් .
මයිල මිලියන කාලකට එහායින් තියෙනවා පෘථිවියේ අවසන් ආරක්ෂක වලල්ල. වසර බිලියන ගානක් පුරාවට ඇස්ටරොයිඩ සිය ගුරුත්ව ක්ශේත්‍රයට නතු කරගෙන තමන් දෙසට ඇදගන්න සඳ. වාසනාවකට හෝ අවාසනාවකට ඇස්ටරොයිඩ් ගමන් පථයෙන් සඳ තියෙන්නෙ ඈතක.
ඇස්ටරොයිඩය ගැඹුරු මුහුදට පතිත වුනානම් මේ විනාශකාරී ශක්තියෙන් සෑහෙන කොටසක් සාගරය මඟින් අවශෝෂණය කරගන්න තිබුනා. නමුත් නැවතත් 'වාසනාවකට හො අවාසනාවකට' ඇස්ටරොයිඩය පතිත වෙන්නෙ මෙක්සිකො බොක්කෙ නොගැඹුරු ජලය මතට.
ඝට්ටනයෙදි ඇතිවන බලය පෘථෘවි කබොල හරහා ගමන් කිරීම නිසා තවත් භුකම්පන ඇතිවෙනවා. ඒ වගේම ගිනිකඳු ක්‍රියාකාරිත්වය වැඩිවීම වගේම නව ගිනිකඳු විදාරණයත් මේ කාලය තුල සිදුවෙනවා. අවට තිබෙන කැලෑ ගිනිබත් වීම ඇරඹෙනවා.
මේ ගැටුම නිසා සමස්ථ මෙක්සිකො බොක්ක සහ අවට වු සාගර ජලය සම්පූර්ණයෙන්ම වාශ්ප වීමකට ලක්වී තිබෙනවා. ඒ වගේම අවට දුහුවිලි, ගල්, පර්වත 100000 පමණ වේගයකින් ඉහල අහසට විසිවි තිබෙනවා.
එ් තමයි ක්‍රිටසියස් යුගයේ අවසානය සනිටුහන්වුන කාල සීමාව. ඒ කියන්නෙ මිහිමත වාසය කරපු දැවැන්තම සතුන්ගෙ අවසන් කාලය.
අතිවිශාල ඝට්ටණය පෘථිවි කබොල දෙදරවීමට සමත්. විද්‍යාඤයන්ට අනුව රිච්ටර් මාපකයේ 11.1 සටහන්වන භූකම්පනයක් හටගන්නවා. මේ තමයි තෙවන විනාශකාරී රැල්ල.
නාගරික සංවර්ධන විෂයභාර අමාත්‍යවරයා විසින් ප්‍රකාශයට පත් කරනු ලබන ප්‍රදේශවල ආර්ථික, සමාජ හා භෞතික සංවර්ධනය ඒකාබද්ධව සැලසුම් කිරීම සහ ක්‍රියාත්මක කිරීම ප්‍රවර්ධනය කිරීමේ අරමුණ ඇතිව 1978 අංක 41 දරන පාර්ලිමේන්තු පනත මගින් නාගරික සංවර්ධන අධිකාරිය ස්ථාපිත කරන ලදී.
මුයි ත්සායි හෙවත් කැන්ටනීස් බසින් "කුඩා සොයුරිය" ලෙස හැඳින්වුණේ චීනයේ ගෘහස්ථ සේවිකාවන් ලෙස හෝ සම්ප්‍රදායික චීන සමා‍ජයේ ගණිකා මඩම්වල හෝ ධනවත් නිවාසවල සේවිකාවන් ලෙස කටයුතු කළ තරුණ චීන කාන්තාවන් ය. සාමාන්‍යයෙන් මෙම තරුණ යුවතියන් දිළිඳු පවුල්වලින් පැමිණි අතර, ඔවුන්ව ලාබාල වියේ දී අලෙවි කරන ලද්දේ ඔවුන් වැඩිවියට පත්වූ විට විවාහයක් සිදුකොට නිදහස් කිරීමේ ගිවිසුම අනුව ය. මෙවැනි කටයුතු සාමාන්‍යයෙන් පුණ්‍යාධාරයක් ලෙස සැලකුණේ මු ත්සායිවරියන් ලෙස කටයුතු කිරීම ඔවුන්ගේ පවුල්වලට උපකාරයක් වූ බැවිනි.
1922දී බ්‍රිතාන්‍යයේ මාධ්‍ය සමුළුවලට පසු, යටත් විජිත රාජ්‍ය ලේකම්වරයා වූ වින්ස්ටන් චර්චිල් හොං කොංහි හුයි ත්සායි ක්‍රමය වසරක් තුළ දී අවසන් කරන බවට ප්‍රතිඥා දුන්නේ ය. බ්‍රිතාන්‍ය පාර්ලිමේන්තුවේ පීඩනය යටතේ හොං කොං ව්‍යවස්ථාදායක මණ්ඩලය විසින් ඊළඟ වර්ෂයේ දී කාන්තා ගෘහස්ථ සේවා කෙටුම්පත ක්‍රියාත්මක කළේ ය. මෙමගින් මුයි ත්සායිවරියන් තවදුරටත් ආනයනය කිරීම සහ පත් කිරීම තහනම් කෙරිණි. කෙසේනමුත් සියලු මුයි ත්සායිවරියන් ලියාපදිංචි කිරීම කල්දැමිණි. නව නීතිය කිසි දින දැඩිව ක්‍රියාත්මක වූයේ නැත.
19වන සියවසේ මැද වන විට, බ්‍රිතාන්‍ය වහල් මෙහෙය අහෝසි කිරීමේ පනත සහ වහල් වෙළඳාම් පනත ක්‍රියාත්මක විය. 1923ට පෙර හොං කොං රජය මුයි ත්සායිවරියන් ලෙස දැරියන් විකිණීමට කිසිදු තහනමක් පනවා නොතිබිණි. එයට හේතුව මෙය පවුල් ගැටලුවක් ලෙස හෝ සම්ප්‍රදායික පිළිවෙත්ක ලෙස සැලකීමයි. ශේෂව සිටි මුයි ත්සායිවරියන් මුදා ගැනීමට සයිමන් සිටුවරිය වූ කැත්ලීන් සයිමන් දශක ගණනාවක් සටන් වැදුණා ය.
16වන සියවසේ දී දිළිඳු දෙමාපියන් විසින් සිය දියණිවරුන් වසර 40ක් සඳහා ගෘහස්ථ සේවිකාවන් ලෙස විකිණීම මැකාවුහි සුලබ සිදුවීමක් විය. මැකාවු වෙත පෘතුගීසීන් පැමිණීමත් සමග ඔවුහු මුයි ත්සායිවරුන් යොදාගෙන ගණිකා මඩම් ස්ථාපනය කළහ. නමුත් මැන්ඩරින්වරුන් එයට මැදිහත් විය.
සම්ප්‍රදායික චීන පවුල් සංස්ථාව තුළ පුරුෂ උරුමකරුවන් අත්‍යාවශ්‍ය විය. මේ නිසා දරුවන් බොහෝදෙනකු පෝෂණය කිරීමට නොහැකි වූ දරිද්‍ර දෙමාපියන් විසින් සිය අලුත උපන් බිළිඳියන් මරාදමන ලදී. මෙය අනවශ්‍ය දැරියන් විකිණීමට විකල්පයක් ලෙස සිදුවූවකි.
මෙවැනි කටයුතුවල දී ගිවිසුම් නොපැවතීම හේතුවෙන් මුයි ත්සායිවරියන් ගණිකා වෘත්තිය සඳහා නැවත අලෙවි කිරීම දි සිදු විය. මෙම පිළිවෙත දෙවන ලෝක යුද්ධයට පෙර හොං කොං, සිංගප්පූරුව සහ අග්නිදිග ආසියාවේ ඇතැම් රටවල බහුලව ක්‍රියාත්මක විය.
මේ පිළිබඳ අවසන් සිදුවීම වාර්තා වූයේ 2005දී ය. එහි දී සිය දියණියව හොං කොං වෙත යැවූ දෙමාපියනට සහනයක් හිමි විය. ඇය උදෑසන සිට සවස දක්වා අඛණ්ඩව සේවා කොට ඇත. කායික වධහිංසාවලින් පසු ඇයව රෝහල්ගත කෙරිණි.
ගිරි වංශාභිජාත වණිඛ් වංශයේ පළමු අලකේෂ්වර විරුදය ලත් අලගක්කෝනාරවරයා මහා පරාක්‍රමබාහු රජ දවස සිටිබව සෙනරත් පරණවිතාන මහතා කිත්සිරිමෙවන් කැළණි විහාර සෙල්ලිපියේ අලකේෂ්වර පුස්තක ඇසුරෙන් දක්වයි. මේ අතර ඉබන් බතුතා නම් සංචාරකයා මෙරටට පැමිනෙන විට මෙරට පාලකයා වූයේ දස වන අලකේෂ්වරයානන්ය. එවකට හෙතෙම මහලු වියේ සිටි පාලකයෙකි. නමුත් ඔහු රයිගම පැමිනෙන සමය වන විට එකොලොස්වන අලකේෂ්වර නම් රජුගේ පුත්‍රයා විසින් රජුව බලයෙන් පහකොට බලයට පත්ව සිටියේය.
මේවන විට කුරුණෑගල හා ගම්පළ අතර පාලන බලය දෝලනය වෙමින් පැවති සමයක් විය. හතරවන භුවනෙකබාහු රජ ගම්පල රජවන විට කුරුණෑගල පස්වන විජයබාහු නම් රජෙක්ද සිටි බව කියවේ. ඇතැම් රජ වරුන්ට සිය විජිතය පවා ආරක්ෂා කර ගැනීමට ශක්තියක් පැවතියේ නැත. මෙවන් තත්වයක් තුළ යම් දේශපාලන හා ආර්ථික ස්ථාවරත්යක් ඇතිව සිටියේ රයිගම පමණි. මේ නිසා රයිගම අගකේෂ්වරයන්ගේ බලයට රජවරුන්ට බලපෑමක් කළ නොහැකිවිය.
රෝස යන වචනය බිඳී එන්නේ ප්‍රංශ බසින් එන ලතින් බසට සම්බන්ඳ “රෝස” වන අතර , එයද ග්‍රීක බසින් එන “ ,” සහ ඉපැරණි පර්සියානු බසින්ද බිඳී එන “ , , ".මෙය ලියුවේ ආකර්ෂා සන්ජනනි 6- කු/ශාන්ත බබර්නදෙත් ආදර්ස මහා විද්‍යාලය-පොල්ගහවෙල
ධීරාජ් විසින් ඕර් දිඛාඕ විසින් නිර්මාණය කරන ලද එවැනි ගණයේම වෙබ් කතාමාලාවක් වූ සඳහා ද සිය දායකත්වය සපයයි. මෙය ඉන්දියානු රූපවාහිනී වැඩසටහන් පිළිබඳ වන හාස්‍යජනක නිර්මාණයකි. එම වීඩියෝ පෙළ මගින් මිනිසුන් රූපවාහිනී වැඩසටහන් සහ ඒවායේ ඇතැම් චරිත වෙත ඇබ්බැහි වනු නිරූපණය කෙරේ. සිය ගැඹුරු හැසිරීමෙන් මිදී ධීරාජ් සාර්ථකව සිය චරිතය තුළ හාස්‍යය ජනනය කිරීමට සමත්ව ඇත. මීට අමතරව 2016දී ඔහු නැමැති කෙටි චිත්‍රපටයක ද පෙනී සිටියේ ය.
ධීරාජ් ධූපර් යනුවෙන් හැඳින්වෙන්නේ ඉන්දියානු රූපවාහිනී නළුවකු සහ මෝස්තර නිරූපණ ශිල්පියෙකි. ඔහු ප්‍රේක්ෂකයන් අතර වඩාත් ප්‍රචලිත වූයේ කලර්ස් ටීවී නාළිකාවෙන් විකාශය වූ ජනප්‍රිය රූපවාහිනී කතාමාලාවක් වන සසුරාල් සිමර් කාහි ප්‍රේම් භාරද්වාජ්ගේ චරිතය නිරූපණය කිරීම හේතුවෙනි.
සුබසිංහ මහතා පවසන්නේ මෙම චෛත්‍ය රාජයාණන් තමනට පසුගිය ආත්මයක දී කිරීමට නොහැකි වූ කාර්යයක් මල්පල ගැන්වීමක් ලෙසයි . ආනන්ද සුබසිංහ මහතා සුදු නෙළුම් මල් වට්ටියක් පිළිගන්වමින් සිය මෑණියන් වූ ආර්. ඒ . ලීලාවතී මාතාවට සංඝරත්නයට අතපැන් වත්කර චෛත්‍ය රාජයාණන් බුද්ධ ශාසනයට පූජා කරන ලෙස ආරාධනා කළාය. චෛත්‍ය පුජාව සිදුවන අසිරිමත් අවස්ථාවේ රැස්ව සිටි ගිහි පැවදි විශාල පිරිසකගේ සාදුකාර හඬ මධ්‍යයේ අදෘශ්‍යමාන දේ බඹුන්ද සාදුකාර දුන්නාට සැක නැත .
නව චෛත්‍යයක් ඉදිකිරීම පිළිබඳ අදහසක් තිබුණෙ ද ඒ සඳහා සැලැස්මක් සුබසිංහ මහතාට තිබී නැත . දිනක් නින්දෙන් අවදිවන සුබසිංහ මහතා තමාට සිහිනෙන් පෙන්වූ තව්තිසා දෙව්ලොව සිළුමිණි සෑය මේ යැයි සැලැස්මක් නිර්මාණය කොට මෙම පෙර නොවූවිරූ චෛත්‍ය නිර්මාණ කාර්යන් ආරම්භ කොට තිබෙනවා.
ඉතා සුවිශේෂී මනස්කාන්ත මෙම අභිනව චෛත්‍ය රාජයාණන් වහන්සේ , 1996 වස⁣රෙහි ආරම්භ කොට 2004 වසරෙහි සියලු වැඩ නිමවා බුදු සසුනට පූජා කිරීමේ පින්බර උළෙල ජනවාරි 7වන දිනට යෙදුණු දුරුතු පුර පසලොස්වක පොහෝ දින උදෑසන ගිහි පැවදි විශාල පිරිසකගේ සාදුකාර හඬ මධ්‍යයේ සිදු කෙරිණි.
⁣එමෙන්ම මෙම චෛත්‍ය රාජයාණන් වහන්සේ ශාසනයට පූජා කිරීමේ උත්සව අවස්ථාව ද බාහිර ආටෝප වලින් තොරව ඉතා චාම් එහෙත් බුදු බැතියෙන් සිත් සතන් ආලෝලනය කෙරෙන සැදැහැ සරණීය උළෙලක් විය. ප්‍රධාන හෝ සම්භාවනීය අමුත්තන් කිසිවෙක් එහි නොවීම විශේෂ ය.
මේ චෛත්‍ය රාජයා පිහිටි තැඹිලිපිටිය ශ්‍රී ධර්මවර්ධනාරාම මහා විහාරස්ථානයට පිවිසිය හැක්කේ කුලියාපිටිය නාරම්මල මාර්ගයේ පල්ලේගෙදර හන්දියෙන් වමට විහිදෙන තාර පාරේ සැතපුම් හතර හමාරක් පමණ යාමෙනි.
දුටු පමණින් නෙත් සිත් බැතිබරව පින්බරව පහන් කරවන අපූර්වතම චෛත්‍ය නිර්මාණයක් කුලියාපිටිය නැගෙනහිර හොරොම්බාව තැඹිලිපිටිය ශ්‍රී ධර්මවර්ධනාරාම මහා විහාරස්ථානය භූමියෙහි අභිනවයෙන් ඉදිකර ඇත.
මෙම අපූර්වතම නිර්මාණයේ සියලු බරපැන දරා ඇත්තේ ගම්පහ පදිංචි දානපති පරිත්‍යාගශීලියෙකු වූ ආනන්ද සුබසිංහ මහතා විසිනි.
අප රටේ සිංහල ගීත කලාව පෝෂණය කිරීමෙහිලා අතීත සඟ පරපුරෙන් ලැබුණු දායකත්වය ඉමහත්ය.තොටගමුවේ ශ්‍රී රාහුල, ටිබෙට්‌ ජාතික එස්‌. මහින්ද යන හිමිවරුන් අතින් ලියෑවුණු කාව්‍ය සංදේශ, කවි, ගී සංකල්පනා ඒ බව මොනවට පැහැදිලි කරයි. පරපුරෙන් පරපුරට පැවත එමින් කලාකෙත අස්‌වද්දන අතරතුර ජාත්‍යන්තර ගුවන්විදුලි සේවයක නිවේදක කටයුතු කරන ලොව ප්‍රථම නිවේදක භික්‍ෂූන් වහන්සේ වීමේ භාග්‍යලත් කොඩිකාරගොඩ සුනීත හිමියන් සමග කතාබහක නියෑළෙන්න අපට හැකිවුණා.
පන්සල්වල තිබුණ විවිධ ආගමික උත්සව මෙහෙයවීමට මට අවස්‌ථාව ලැබුණා. විවේකයක්‌ ලැබුණු වෙලාවට කවි නිසඳැස්‌ ගීත රචනාවටත් පුවත්පත්වලට ලිපි ලිවීමටත් මා යොමුවුණා. ගුවන් විදුලියේ හඳමාමා වැඩසටහනට දිගටම සම්බන්ධ වුණා. ඒ කටයුතුවලදී ලැම්බට්‌ පෙම්මාවඩු, ජූඩ් අයිවන් මහත්වරු සුමනා ජයතිලක මහත්මියත් මට විශාල සහයෝගයක්‌ ලබාදුන්නා.
උපාධිය කරල අවසන් වුණාට පස්‌සේ මම ගුවන් විදුලි නාලිකා කිහිපයකටම අයදුම්පත් යොමුකළා. එහිදී රංගිරි දඹුලු ගුවන් විදුලියෙන් මාව තෝරා ගත්තා. සුළු කාලයක්‌ එහි සේවය කළත් පාදුක්‌කේ සිට දඹුල්ලට නිතර යන්න එන්න අපහසු නිසා එයින් ඉවත් වුණා. එතැනින් පසසේ මට බෞද්ධයා ගුවන් විදුලියේ වැඩකරන්න අවස්‌ථාව හිමිවුණා.
ඔව්. එහි සිටි විනිසුරු මඬුල්ල කිව්වා කටහඬ නම් හොඳයි නිවේදකයෙක්‌ විදියට වැඩකරන්න පුළුවන් ඒත් සිවුර නිසා අවස්ථාව දෙන්න බෑ කියල කිව්ව.මේ අංශයට යොමුවෙද්දී මගේ ලොකු හාමුදුරුවොත් ඇහුව මේ දේවල් කරන්නෙ සිවුරු අරින්නද කියලා. ඒ අවස්‌ථාවේ මම නැහැ කිව්වත් උන්වහන්සේ ඒවා පිළිගත්තේ නෑ.
මා එහි වසර එකහමාරක පමණ කාලයක්‌ සේවය කළා. ඒ අතරතුර මම 2010 වසරේදී රාජ්‍ය සේවයට එක්‌ව බෞද්ධ කටයුතු දෙපාර්තමේන්තුවේ මාධ්‍ය ඒකකයට සම්බන්ධව කටයුතු කළා. අද වන විට මම ගුරු වෘත්තියේ නියෑළෙනවා.
ප්‍රදේශයේ පූජකයන්ට අනුව, දේවාලය හා සම්බන්ධ ජනප්‍රවාදය මගින් දුර්ගා දෙවඟන අර්ධ-දේවතාවියන් 64 දෙනාගේ වේශය ලබා ගනිමින් අසුරයකු පැරදූ ආකාරය කියැවේ. සටනින් පසු මෙම සූසැට දේවතාවියන් දුර්ගා දෙවඟනට තමන්ව සිහිපත් කරන්නට දේවාල ගොඩනැගිල්ලක් තනවන ලෙස පවසා ඇත.
ජෝගිනී ප්‍රතිමා මගින් සත්ත්වයකු, රාක්ෂයකු හෝ මිනිස් හිසක් මත සිටගත් කාන්තා රුවක් නිරූපණය වේ. මෙමගින් ශක්ති විජයග්‍රහණය නිරූපණය වේ.මෙම ප්‍රතිමා මගින් කෝපය, ශෝකය, සතුට, ආශාව සහ ප්‍රීතිය වැනි විවිධ දෑ සංකේතවත් කෙරේ.
සූසැට ජෝගිනී දේවාලය තන්ත්‍රික දේවාලයකි. එහි ගෘහනිර්මාණ ශෛලියට හේතුවී ඇත්තේ තන්ත්‍රික යාඥා චාරිත්‍ර ක්‍රම භූමණ්ඩලය හා සම්බන්ධ නිසායි.
චෞසති ජෝගිනී මන්දීර් පිහිටියේ නැගෙනහිර ඉන්දියාවේ ඔඩිෂාවේ ප්‍රාන්තයේ අගනගරය වන භුබනේස්වර් සිට 20 දුරින් පිහිටි හිරාපූර් නම් කුඩා ගම්මානයේ ය.
මෙවැනි දේවාල ඔඩිෂාවේ බලන්ගීර් දිස්ත්‍රික්කයේ රාණිපූර්-ජාරියාල් අඩවියෙන් සහ ඉන්දියාවේ තවත් ස්ථාන හතකින් හමුවේ.
යත්: වාශිෂ්ඨයෙනි, ධර්‍මකාය යනු ද බ්‍රහ්මකාය යනු ද ධර්‍මභූත යනු ද බ්‍රහ්මභූත යනු දැ යි මෙ හැම තථාගතයනට නම් ය. එ හෙයිනි.
යත්: වාශිෂ්ඨයෙනි, මේ සතර වර්‍ණ අතුරෙන් කවරකට අයත් වුව ද යම් මහණෙක් රහත් ද, ක්ෂීණාස්‍රව ද, වුසු මඟ බඹසර ඇත්තේ ද, කොට නිමි කටයුතු ඇත්තේ ද, පැමිණි ස්වාර්ථය ඇත්තේ ද, හැම ලෙසින් නැසූ භවබන්ධන ඇත්තේ ද, මොනොව ට දැන මිදුණේ ද, හෙ තෙමේ ඒ හැම දෙනා අතුරෙහි අග්‍ර යැ යි කියනු ලැබේ. ඒ ද අධර්‍මයෙන් නොව ධර්‍මයෙන් ම ය. වාශිෂ්ඨයෙනි, ධර්‍මය ම සත්මුළුයෙහි මෙ ලොව්හි ද පරලොව්හි ද ශ්‍රේෂ්ඨ ය. එහෙයිනි.
වාශිෂ්ඨයෙනි, එ කල් හි ඒ සත්වයෝ එක් තැනකට රැස්වූහ. රැස් ව උනුන් හා මෙසේ කතා කැරැගත්හ: භවත්නි, ඛෙදයෙක!
ලාමක ස්වභාවයෝ සත්වයන් කෙරෙහි පහළ වූහ. අපි පෙරැ මනෝමය වූ, ප්‍රීතිය භෝජනය කොටැති ව ස්වයම්ප්‍රභ ව, ශොභන වස්ත්‍රාභරණ ඇති ව සිටින්නමෝ ඉතා බොහෝ කල් සිටුම්හ. ඒ අපට කිසි කලෙක්හි ඉතා බොහෝ කලක් ඇවෑමෙන් රස පොළොව දියෙහි පැතිරැගෙන සිටියේය. එය පැහැවත් ද සුවඳවත් ද රසවත් ද විය. ඒ අපි රස පොළොව අත්වලින් පිඬුකොට ගෙන වළඳන්නට පටන් ගතුම්හ. රස පොළොව අත්වලින් පිඬු කොට ගෙන වළදන්නට පටන්ගත් අපගේ ස්වයම්ප්‍රභාව අතුරුදහන් විය.
වාශිෂ්ඨයෙනි, කෙත්නට අධිපති වී නු යි ‘ක්ෂත්‍රිය ය, ක්ෂත්‍රිය යැ’ යි ම දෙවෙනි නම් වහර ඇති විය. වාශිෂ්ඨයෙනි, දැහැමින් මෙරමා රඳවානු යි ‘රජ ය, රජ’ යැ යි කියා ම තෙවෙනි නම් වහර ඇති විය. වාශිෂ්ඨයෙනි, මෙසේ පැරැණි වූ අග්‍ර යැ යි දන්නා ලද නම් වහරින් ක්ෂත්‍රිය මණ්ඩලයාගේ ආරම්භය විය. එ ද ඒ සත්වයනට ම ය, අන් සත්වකෙනෙකුට නො වේ. සමාන සත්වයනට ම ය, අසමාන සත්ව කෙනෙකුට නො වේ. ධර්‍මයෙන් ම ය, අධර්‍මයෙන් නො වේ. වාශිෂ්ඨයෙනි, එහෙයින් මේ ජනයා කෙරෙහි මෙ ලොව්හි ද පරලොව්හි ද ධර්‍මය ම ශ්‍රේෂ්ඨ ය.
වාශිෂ්ඨයෙනි, එ සමයෙහි පස් දමාගැසුම් ආදි විසින් අධර්‍මයැ යි සම්මත වූ යමෙක් වී ද, එය දැන් ධර්‍ම යැ යි සම්මත වැ ඇත. වාශිෂ්ඨයෙනි, එ සමයෙහි යම් සත්ත්ව කෙනෙක් වනාහි මෙවුන්දම් සෙවිත් ද, ඔහු තුන් මසකුදු නැත හොත් දෙ මසකුදු ගමකට හෝ නියම්ගමකට හෝ පිවිසෙන්නට අවසර නො ලබත්. වාශිෂ්ඨයෙනි, එ සමයෙහි සත්වයෝ යම් හෙයෙකින් අසද්ධර්‍මයෙහි ඉතා බොහෝ වේලාවක් යෙදිය යුතු බවට පැමිණියාහු ද, එහෙයින් ම ඒ අසද්ධර්‍මය වසා ලනු පිණිස ගෙවල් කරන්නට පටන්ගත්හ.
වාශිෂ්ඨයෙනි, ඉක්බිත්තෙන් ඒ සත්නට බදාලතාව අතුරුදහන් වූ කල්හි නොසෑ පොළවෙහි හටගෙන පැසෙන, කුඩු නැති, දහවෙයියා නැති, සුවඳවත සහල් ම ඵල කොට ඇති හැල් වෙසෙසෙක් පහළ විය, යම් සහලක් සවස් වේලෙහි සවස් බොජුනට ගෙනෙත් ද, පසු දින උදාසනැ එය පැසුණේ යලි දු වැඩුණේ වෙයි. කපා නොගන්නා ලද තැනක් ව පැනෙයි. වාශිෂ්ඨයෙනි, එකල්හි ඒ සත්වයෝ නො සාන ලද බිමෙහි හටගෙන පැසුණු හැල්සහල් පරිභෝග කරන්නාහු, එය ම වළඳන්නාහු, එය ම ආහාර කොටැත්තාහු, ඉතා බොහෝ කලක් සිටියාහ.
වාශිෂ්ඨයෙනි, එ සමයෙහි යම් ඒ අධ්‍යායකත්වය පහත් යැ යි සම්මත වී ද, එය දැන් උසස් යැ යි සම්මත ය. වාශිෂ්ඨයිනි, මෙසේ පැරැණි අග්‍ර යැ යි ගන්නා ලද නම්වහරින් ඒ බ්‍රාහ්මණ මණ්ඪලයාගේ නිපැත්ම විය. එ ද ඒ සත්වයනට ම ය. අන් සත්ව කෙනෙකුට නො වේ. සමාන සත්වයනට මය, අසමාන සත්වයනට නො වේ. ධර්‍මයෙන් ම ය, අධර්‍මයෙන් නො වේ. වාශිෂ්ඨයෙනි, ධර්‍මය ම මෙලොවහි ද පරලොව්හි ද මේ ජනයා කෙරෙහි උසස් ය.
වාශිෂ්ඨයෙනි, එසමයෙහි ඒ සත්නට රස පොළොව අතුරුදහන් වූ කල්හි, භූමිපප්පටකය පහළ වී ය. යම්සේ නාහතු පහළ වන්නේ ද, එ මෙන්ම එය පහළ වීය. එය පැහැපැත් ද සුවඳවත් ද රසවත් ද විය. මොනොවට නිපැයුණු ගිතෙල් යම් සේ ද, මොනොවට නිපැයුණු වෙඬරු යම් සේ ද, එය එබඳු පැහැ ඇත්තේ විය, පිළවුන් නැති දඬුවැල බෑ මීය යම්සේ ද, එය එබඳු රස ඇත්තේ විය.
එකල්හි භාග්‍යවතුන් වහන්සේ වාශිෂ්ඨයා බණවා, ‘වාශිෂ්ඨයෙනි, තෙපි වූ කලි බ්‍රාහ්මණජාතික වූ බ්‍රාහ්මණයන් අතුරෙහි කුලසම්පන්න වූ බ්‍රාහ්මණ කුලය හැර ගිහිගෙන් නික්ම සසුන් වන්නෝ වහු. කිමෙක් ද වාශිෂ්ඨයෙනි, තොපට බ්‍රාහ්මණයෝ ආක්‍රොශ නො කෙරෙත් ද? පරිභව නො කෙරෙත් දැ?’ යි අසා වදාළ සේක.
’ යි රස පොළොව මඳක් ඇඟිල්ලෙන් ගෙන දිවැ ගෑයේ ය. රස පොළොව ඇඟිල්ලෙන් මඳක් ගෙන දිවැ ගෑ ඔහුට එය ප්‍රිය විය. එහි තෘෂ්ණාව ද ඔහු සිතට බැස ගත.
‘වහන්ස, එකාන්තයෙන් ම බ්‍රාහ්මණයෝ අපරිපූර්‍ණ නො වූ පරිපුර්‍ණවූ තමනට හුරු වූ පරිභව වචනයෙන් අපට ආක්‍රොශ කෙරෙත්, පරිභව කෙරෙත්’ යැ යි හේ කී ය.
‘වාශිෂ්ඨයෙනි, අපරිපූර්‍ණ නොවූ පරිපූර්‍ණ ම වූ තමනට හුරු වූ පරිභව වචනයෙන් කෙසේ නම් තොපට බ්‍රාහ්මණයෝ ආක්‍රොශ පරිභව කෙරෙත් දැ?
තෝමස් වුඩ්රෝ විල්සන් යනු ඇමරිකානු රාජ්‍ය තාන්ත්‍රිකයෙක්, නීතිඥයෙක්, සහ ශාස්ත්‍රඥයෙක් වන අතර එක්සත් ජනපදයෙහි 28වන ජනාධිපතිවරයා ලෙසින් 1913 සිට 1921 දක්වා සේවය කරමින්, ජාතීන්ගේ සංගමය පිහිටුවීමෙහිදී නායකත්වයක් සහ ඉමහත් දායකත්වයක් සැපයූ තැනැත්තා විය.
සිංහල අක්ෂර මාලාව යනු සිංහල භාෂාව සහ සමහරවිට පාලි හෝ සංස්කෘත භාෂාවන් ලියනු ලබන අක්ෂර මාලාවයි. සිංහල අක්ෂර මාලාව පිළිබඳ විද්වත් මත වලට අනුව සිංහල අකාරය ආකාර දෙකකි.එනම් සංවෘත හා විවෘත භේදයයි .
සරුංගලේ යනු 1979 දී තිරගත වූ සිංහල හා දෙමළ බසින් නිර්මාණය කරන ලද මහචාර්ය සුනිල් ආරියරත්න විසින් අධ්‍යක්ෂණය කරනු ලැබූ චිත්‍රපටයකි. මෙහි ගාමිණී ෆොන්සේකා දමිළ තරුණයෙකු ලෙස රංගනයෙහි යෙදෙයි.
මෙම රථයේ ඇති විශාල බව සහ නිරූපණයන් සැලකිල්ලට ගත් විට, මෙහි ඉදිකිරීම පල්ලව රාජවංශයේ රජවරුන් දෙදෙනකු වන, වන නරසිංහරවර්මන් මාමල්ල සහ ඔහුගේ අනුප්‍රාප්තික රජ වන පරමේශ්වරවර්මන් සමයයන්ට අයත් යැයි සැලකිය හැක. රථ අතුරින් විශාලතම රථය බැවින් මෙයට ධර්මරාජ රථය යන නාමය යොදාඇත්තේ පාණ්ඩව සොහොයුරන් අතුරින් වැඩිමහල්ම සොහොයුරාගේ නාමය ඇසුරෙනි. මෙම රථය සැලසුම අතින් අර්ජුන රථයට සමාන නමුත්, මෙය විශාලත්වයෙන් වැඩි අතර, අමතර මහලක් ද ඇතුළත් ය.
රථයකට සමාන මෙය තනි, දිගටි රෝස ග්‍රැනයිට් පාෂාණයකින් නෙළා තිබේ. ඇතැම් අවස්ථාවල දී දේවාලයක් ලෙස වරදවා වටහා ගැනුණත්, මෙය සම්පූර්ණ කොට නොමැති හෙයින් දෙවියන්ට පූජාකොට නොමැත. එයට හේතුව වන නරසිංහවර්මන්ගේ මරණයයි. මෙම ව්‍යූහය නම්‍ කොට ඇත්තේ සුප්‍රකට මහාභාරත වීරකාව්‍යයේ එව වැඩිමහල්ම පාණ්ඩවයාගේ නම ඇසුරෙනි. නමුත් මෙහි නාමකරණය සනාථ කෙරෙන කිසිදු ඓතිහාසික සාධකයක් හමුනොවේ. මෙය ශිව දෙවියන්ට කැපකොට ඇත.
සියලුම පංච රථ පොදු පාදමක් මත පිහිටා ඇති අතර, උතුරු-දකුණු දිශානතිය ඔස්සේ පිහිටා ඇත. මෙවන් ආකාරේ ගෘහනිර්මාණ ශිල්පයක් ඉන්දියාවේ දක්නට නොලැබුණු අතර, ද්‍රවිඩියානු ‍ගෘහනිර්මාණ ශිල්පයේ දකුණු ඉන්දියානු සම්ප්‍රදායේ විශාල දේවාල තැනීමට මෙය "මූලාදර්ශයක්" වන්නට ඇතැයි සැලකේ. ඒකශෛලීය පාෂාණයකින් නෙළා තිබුණ ද, මෙම රථ ව්‍යූහාත්මක දේවාල ලෙස තනා ඇති හෙයින් “සදිසි-ඒකශෛලීය දේවාල ස්වරූපයක්” ලෙස හැඳින්වේ.
මෙම ව්‍යූහය පිහිටියේ කාංචීපුරම් දිස්ත්‍රික්කය තුළ බෙංගාල බොක්කේ කොරමැන්ඩල් වෙරළ තීරයේ මහාබලිපුරම් හි ය. එය අගනගරය වන චෙන්නායි සිට සැතපුම් 35 පමණ දකුණින් පිහිටා ඇත. නමුත් චෙංගල්පට්ටු සිට ඇත්තේ සැතපුම් 20ක පමණ දුරකි.
බ්‍රොනිස්ලොව් කැස්පර් මැලිනොව්ස්කි සමාජ මානව විද්‍යාෙව් පියා යන විරුදාවලි නාමයෙන් හදුන්වයි. 1884 අප්‍ර්ල් 7 වන දින උපත ලැබූ අතර 1942 මැයි 16 වන දින ලොවෙන් සමුගත්තේය.භෞතික විද්‍යාව දර්ශනය වැනි විෂයන් පිළිබද හසල විද්වතෙක්ද විය.ලන්ඩන් විශ්ව විද්‍යාලයේ මානව විද්‍යාව පිළිබද මහාචාර්‍යවරයෙකු ලෙස කටයුතු කළේය.
නිග් උපත ලැබුවේ බ්රේඩේන්බෙක් හි හනොවර් ආසනයේ අඩු වංශවත් සාමාජිකයෙක් ලෙසයි. යාන්තම් වයස එකොළහක් වන විට තම මව මිය යනවා ඉන් වසර තුනකට පසුව තම පියාගේත් මියයාම නිසා විශාල නය බරක් තම හිස මත පැටවෙනවා. නයදුන් පුද්ගලයන් පවුලේ සියලුම වත්කම් අත්පත් කරගන්නා අතර කුඩා දරුවාට තෙලර් 500ක වැටුපක් ලබාදෙනවා.
1780 දි ඔහු වයිස්හාප්ට් ගේ බවාරියානු ඉලුමිනාටි පිළිවෙත සමග සම්බන්ද වන අතර ඔහුගේ ක්‍රියාකාරකම් කණ්ඩායමට ජනප්‍රියත්වයක් අත්කර දෙනවා.නමුත් 1783 දි නිග් හා වයිස්හාප්ට් අතර මතබේදයක් ආරම්බ වෙනවා මෙය හේතුවෙන් 1784 ජුල්ය් 1 වන දින නිග් කණ්ඩායමෙන් ඉවත් වෙනවා.
නිග් ඉලුමිනාටි සමග සම්බන්ධවීම, මානව හිමිකම් ප්රවර්ධනය කිරීම සදහා දායක වෙනවා. නමුත් බරපතල අසනීප තත්ත්වයන් පසු වූ ඔහුට රදලයන්ගේ අනුග්‍රහය අහිමි වෙනවා . අවසානයේ ඔහුගේ ධනය අහිමි විය. ඔහු 1796 දී බ්රෙමෙන් හි මිය ගියේය.
ජර්මනියේ ඔහුගේ ජනප්‍රියම පොතක් වනුයේ ය.මෙය නිසා ජර්මානු වචනයක් වන "" හි අර්ථය "හොඳ පුරුදු" ලෙස භාවිත කරයි.
ෆ්‍රයිහර් ඇඩොල්ෆ් ෆ්‍රෑන්ස් ෆ්‍රෙඩ්රික් ලුඩ්ව්න්ග් නිග් ජර්මානු ලේඛකයෙකු ,ෆ්‍රීමේසන් වරයෙකු සහ ඉලුමිනටි පිළිවෙතේ උසස් සාමාජිකයෙකුද විය.
මුමුන් කුඹල් යුගය , වන විට පෙර පැවති පනා-හැඩැති මැටි බඳුන් වෙනුවට, මෝස්තර රහිත රළු මැටි බඳුන් භාවිතයට ගැනුණේ මැංචූරියාවේ සහ සයිබීරියාවේ සිට කොරියා‍ව වෙත සංක්‍රමණය වූ නව ජනගහනය හේතුවෙන් විය හැක. මෙම මැටි බඳුන්වලට සාමාන්‍යයෙන් ඝනකම් බිත්තියක් ඇති අතර, විවිධ හැඩ දක්නට ලැබේ. මෙමගින් උඳුන් තාක්ෂණයේ දියුණුභාවයන් පෙන්වයි. මෙම යුගය ඇතැම්විට "කොරියානු ලෝකඩ යුගය" ලෙස හැඳින්වුණ ද, ලෝකඩ පුරාවස්තු දුලබ අතර, ක්‍රි.පූ. 7වන සියවස තෙක්ම ඒවා එතරම් සුලබව දක්නට නොලැබේ.
ගෝජොසොන් පිළිබඳ පළමු සමකාලීන ඓතිහාසික වාර්තා හමුවන්නේ ක්‍රි.පූ. 7වන සියවසේ මුල්කාලයේ වන අතර, එය බොහායි බොක්ක අවට පිහිටා, චීනයේ ක්වි ප්‍රදේශය සමග වෙළඳාම් කළ බව දැක්වේ. චෑන් ගුවෝ සේ, කඳු සහ මුහුදු පිළිබඳ සම්භාව්‍ය කෘතිය, සහ මහා ඉතිහාසඥයාගේ වාර්තා වැනි මූලාශ්‍ර තුළ ජොසොන් සඳහන් වන්නේ ප්‍රදේශයක් ලෙස වන අතර, ක්‍රි.පූ. 185 සිට මහා ඉතිහාසඥයාගේ වාර්තා තුල එය රටක් ලෙස හැඳින්වීමට පටන්ගෙන ඇත.
ගෝජොසොන් පිහිටුවීම පිළිබඳ පුරාවෘත්තය ඇතුළත් සම්ගුක් යුසා සහ වෙනත් මධ්‍යකාලීන කොරියානු ග්‍රන්ථ පවසන්නේ මෙම දේශය ස්ථාපනය කරන ලද්දේ ක්‍රි.පූ. 2333දී දෙව්ලොවෙන් බට දංගුන් නැමැත්තකු බවයි. මෙම ජනප්‍රවාදය බිහිවීම සඳහා කුමන කරුණු හේතුවූයේ දැයි කිසිදු සාක්ෂියක් හමුවී නොමැතිමුත්, මෙම වාර්තාව කොරියානු ජාතික අනන්‍යතාව නිර්මාණය කිරීමේ දී වැදගත් කාර්යභාරයක් ඉටු කොට තිබේ.
ගෝජොසොන් යනුවෙන් හැඳින්වෙන්නේ ‍පුරාතන කොරියානු රාජධානියකි. මෙයට "පුරාතන" යන අරුතැති ගෝ යන පදය එකතු කොට ඇත්තේ, ජොසොන් යනුවෙන් හඳුන්වන වෙනත් රාජධානිවලින් වෙන් කර හඳුනාගැනීමටයි.
ඔවුන්ගේ භාෂාව බොහෝවිට ප්‍රාග්-ඓතිහාසික බුයෝ භාෂාවල පූර්වජ භාෂාවක් වන්නට ඇත. ඇතැම්විට එය ප්‍රාක්-කොරියානු භාෂාවේ ස්වරූපයක් විය හැක.
ශාසනික වැදගත් කමින් යුත් උතුම් පෝය දිනයක් වශයෙන් නිකිණි පුනු පොහෝ දිනය හැඳින්විය හැකි ය. භික්ෂූන් වහන්සේ මෙන් ම කාරුණික සැදැහැති දායකයන් විසින් ද උදාර පෞරාණික බුද්ධ නියමයක් ඉටුකරන පෝය දිනයක් ලෙස නිකිණි පුර පසළොස්වක් පොහෝ දවස සලකනු ලැබේ. ශාසනය ආරක්ෂාවීමට, ගුණ ධර්ම වර්ධනයට භික්ෂූන් වහන්සේත් ගිහියාත් අතර අන්‍යෝන්‍ය සම්බන්ධතාවක් තිබිය යුතු ය.
ගිහි පැවිදි දෙපක්ෂය තුළින් සිදුවිය යුතු යුතුකම් නියම අවස්ථාවන් හි නිසිලෙස ඉටුවිය යුතුය. නිකිණි පුනු පොහෝ දිනය භික්‍ෂූන්වහන්සේ හා ගිහියා අතරත් අන්‍යෝන්‍ය සම්බන්ධතාවක් ඇතිව ගිහි පැවිදි දෙපක්‍ෂය තුළින් යුතුකම් ඉටු වෙන දිනයක් වශයෙන් සඳහන් කළ හැකිය.
ඉයන් රිචඩ් කයිල් පේස්ලි කණිෂ්ඨ , 2010 වසරෙහි සිට නෝර්ත් ඇන්ට්‍රිම් සඳහා පාර්ලිමේන්තු මන්ත්‍රීවරයා වෙයි. පෙරදී ඔහු, 1998 සිට 2010 දක්වා නෝර්ත් ඇන්ට්‍රිම් සඳහා උතුරු අයර්ලන්ත ව්‍යවස්ථාදායක මණ්ඩලයෙහි සාමාජිකයෙක් විය. ඩිමොක්‍රටික් යූනියනිස්ට් පක්ෂයෙහි සාමාජිකයෙක් වන පේස්ලි, ඩීයූපී පක්ෂයෙහි ආරම්භක වූ ඉයන් පේස්ලි ගේ ප්‍රත්‍රයා වෙයි.
1996 වසරෙහිදී, නෝර්ත් ඇන්ට්‍රිම් සඳහා උතුරු අයර්ලන්ත සංසදය වෙත තේරී පත් විය. ඉන්පසු, 1998 වසරෙහිදී එම මැතිවරණ කොට්ඨාශය සඳහාම උතුරු අයර්ලන්ත ව්‍යවස්ථාදායක මණ්ඩලය වෙත ඔහු යළි තේරී පත් විය. උතුරු අයර්ලන්ත පොලිස් කටයුතු මණ්ඩලය තුල තනතුරු දැරූ ඩීයූපී සාමාජිකයින් තිදෙනා අතුරින් එකෙකු වූ ඔහු, පක්ෂයෙහිඅධිකරණ කටයුතු පිළිබඳ ප්‍රකාශක සහ පුවත්පත් නිලධාරියා විය.
ඔහුගේ පක්ෂයෙහි නායකයා වීමට පේස්ලි කණිෂ්ඨ විසින් අරඅඳින බවට කටකතා පැතිර ගියද, එවැනි මනදොළක් ඔහු නිෂ්ප්‍රභා කලේය: "එවැනි මනදොළක් මට ඇත්තේම නැත. වර්තමානයෙහි මම සිටින තත්ත්වයෙන් ඔබ්බට යෑමට මට කිසිවිටෙක මනදොළක් තිබුණේ නැත. මම නායකයා වීමට තැත් කරන්නේද යන සැකය ඇති සමහරු මට පිහියෙන් ඇන මා නැවැත්වීමට උත්සාහ කරති. ඇත්ත වශයෙන්ම ඔවුන් මා සම්පූර්ණයෙන්ම වැරදි ලෙසින් අවබෝධ කරගෙන ඇත."
4% ඡන්ද ප්‍රතිශතයක් ලබමින් 2010 එරා මහා මැතිවරණය ජයගනිමින්, නොර්ත් ඇන්ට්‍රිම් මැතිවරණ කොට්ඨාශයෙහි වෙස්ට්මිනිස්ටර් පාර්ලිමේන්තු මන්ත්‍රීවරයා ලෙසින්, ඔහුගේ පියාගේ අනුප්‍රාප්තිකයා වීමට පේස්ලි සමත් විය. පාර්ලිමේන්තු මන්ත්‍රීවරයෙක් ලෙසින් ඔහුගේ තේරී පත් වීමට පසුව, උතුරු අයර්ලන්ත මන්ත්‍රණ සභාවෙහි ඔහුගේ අසුනෙන් ඔහු ඉල්ලා අස් විය.
1990 වසරෙහිදී, ෆියෝනා හා සමගින් විවාහ වූ අතර ඔවුන්ට දරුවන් සතර දෙනෙක් සිටිති. අල්ස්ටර් හී ෆ්‍රී ප්‍රස්බිටේරියන් සභාවෙහි සාමාජිකයෙක් වන ඔහු, ලීව් මීන්ස් ලීව් නමැති යුරෝපියානු සංගමය පිළිබඳ අවිශ්වාසී මෙහෙයුමෙහි ආධාරකරුවෙකුද වෙයි.
එදින රාත්‍රියේදී පියා සිය දරුවන්ට තමා හැර ගොස් වනයේ අනෙක් පස දී සිය ඥාතීනට එකතු වෙන ලෙස පවසයි. එම ඉල්ලීම ප්‍රතික්ෂේප කරන බිලා විවේක ගෙන නැවත ශක්තිමත් වී තමන් සමග එකතු වන ලෙස ඉල්ලා සිටියි. නමුත් අවසානයේ ඔහු සිය නැගණිය ආරක්ෂා කරගන්නා බවටත්, ඇයට සුදුසු සහකරුවෙකු රැහෙන් සොයා දෙන බවටත් පියාට පොරොන්දු වෙමින් පියාගේ කීමට අවනත වෙයි.
වරිග පොජ්ජ යනු 2014 වර්ෂයේදී තුෂාර තෙන්නකෝන්ගේ අධ්‍යක්ෂණයෙන් හා ශ්‍රී ලංකා කාන්තා සංවර්ධන සේවා සමුපකාර සමිති සංගමයේ නිෂ්පාදනයෙන් බිහි වූ ශ්‍රී ලාංකික ත්‍රාසජනක චිත්‍රපටයකි. මෙහි නදීශා නිලුක්ෂි, ජගත් මනුවර්ණ සමග සෝමවීර ගමගේ, නයනා හෙට්ටිආරච්චි සිය රංගනහි යෙදෙති. සංගීත නිර්මාණය දිනේෂ් සුභසිංහ විසිනි.
තිර රචනය පදනම් වී ඇත්තේ නන්දසිරි ගමගේ විසින් ලියන ලද "වරිගය" කෙටි කතාවයි. මෙම චිත්‍රපටය මහනුවර අවට හන්තාන වනාන්තර ප්‍රදේශයේ දී රූ ගත විය. වරිග පොජ්ජ කතාවගොඩ නැගී ඇත්තේ මොරාන ගෝත්‍රයේ ආදිවාසියෙකු මැලේරියා රෝගයෙන් විනාශ වන සිය වරිගය ආරක්ෂා කරගැනීමට පලා යන ගමන වටාය
තාත්තා-කව්වා, පුතා-බිලා සහ දුව-හඳුනි ගමන් කරන අතරතුර දී පියා විසින් ඔවුන්ගේ පසුපස එන මියගිය මවගේ ආත්මය දකී. ඔවුහු ගංගාවක් අසල ගුහාවකට ළඟා වී එහි රැය පහන් කිරීමට සුදානම් වෙති. එහිදී ඔවුන්ට මිනී මස් කන නිට්ටෑවකුගේ ශබ්දයක් ඇසෙයි.
1890 දී පමණ ශ්‍රී ලාංකික ආදිවාසීන් මැලේරියා රෝගය සමග සටන් වදින්නට වූහ. චිත්‍රපටය ආරම්භ වන්නේ රෝගය හේතුවෙන් මව මියයාම සහ අනතුරුව ඔවුන් සිය මව සමග ජීවත් වූ ගල් ගුහාවෙන් පිටත් වීමත් සමගය.
අප වසර කිහිපයකට පසු එන මැතිවරණයකින් කිසියම් දේශපාලන පක්ෂයක සාමාජිකයෙක් මැතිසබයට යවා ඉතිරි දවස් ඔවුන් කරන විගඩම්වලට විරුද්ධව මහමගට බැස උද්ඝෝෂණය කිරීමට සිදුවේනම් එම පාලන ක්රසමයේ ඇති යෝග්යටතාවය කිම?